
ZADEVA: Predstavitev predvidenih sprememb Programa Instrumenta za finančno podporo za upravljanje meja in vizumsko politiko v okviru Sklada za integrirano upravljanje meja za obdobje 2021-2027 (Različica 3.0) ter Metodologije za vzpostavitev okvira smotrnosti za izvajanje Instrumenta za finančno podporo za upravljanje meja in vizumsko politiko v okviru Sklada za integrirano upravljanje meja za obdobje 2021-2027 (Različica 3.0)
Program Instrumenta za finančno podporo za upravljanje meja in vizumsko politiko v okviru Sklada za integrirano upravljanje meja za obdobje 2021-2027 (program IUMV) se z različico 3.0 spremeni, na podlagi prenosa dodatnih 10.119.226,00 EUR, v zvezi s posebnim ukrepom BMVI/2025/SA/Pakt »Podpora izvajanju Pakta o migracijah in azilu« (Pakt) ter naknadno še 6.641.747,00 EUR iz prispevkov IUMV, ki prihajajo iz držav, povezanih s Schengenskim območjem. S tem dopisom pojasnjujemo ključne spremembe, ki so posledica spremenjene zakonodaje v povezavi z družbenogospodarskim in političnim ozadjem ter so s tem dodane nove operacije ali pa so obstoječe operacije razširjene. Poleg navedenega so iz programa IUMV črtane operacije, ki zaradi vstopa Hrvaške v schengensko območje, niso več upravičene za financiranje iz IUMV. Sredstva za te operacije so prerazporejena na druge obstoječe in nove operacije. Izvedene so še določene druge spremembe programa glede na potrebe tekom izvajanja programa. Posledično se spremenijo tudi kazalniki za spremljanje učinkov in rezultatov programa IUMV.
V nadaljevanju vse navedene vrednosti predstavljajo EU sredstva, brez slovenske udeležbe.

Specifični cilj 1: Evropsko integrirano upravljanje meja
Zaradi izvajanja Pakta se dodajo naslednje operacije:
· Prostori za izvajanje Uredbe o preverjanju državljanov tretjih držav na zunanjih mejah (nov objekt); višina sredstev 7.376.901,95 EUR (obstoječa sredstva programa).
· Najem poslovnih prostorov za potrebe izvajanja postopkov preverjanja in mejnih postopkov mednarodne zaščite, financiranje stroškov dela ter izvedbe usposabljanj, višina sredstev 18.950.592,91 EUR (obstoječa sredstva programa).

· Nakup prevoznih sredstev za izvajanje postopkov, povezanih s preverjanjem; višina sredstev 1.800.000,00 (sredstva Pakt).
· Impementacija EURODAC RECAST; višina sredstev 7.746.439,62 (sredstva Pakt).
Druge spremembe - nove operacije:

· Izpolnitev schengenskih priporočil (več operacij, ki jih bo potrebno izvajati na podlagi priporočil SCHEVAL 2025, le-te še niso določene znotraj Policije); višina sredstev 3.000.000,00 EUR (obstoječa sredstva programa).
· Nakup čitalcev za upravne enote (novi upravičenec Ministrstvo za digitalno preobrazbo); višina sredstev 1.912.500,00 EUR (obstoječa sredstva programa).
· Izvedba nacionalnega MID orodja; višina sredstev 1.070.000,00 EUR (obstoječa sredstva programa).
· Zmanjšanje izpostavljenosti ITSP pred kibernetskimi tveganji in grožnjami (delno financiranje iz IUMV, v delu, ki se nanaša na cilje IUMV, ostalo bo financirano iz drugih virov); višina sredstev 5.625.000,00 EUR (obstoječa sredstva programa).

· Vzpostavitev in prilagoditev za varnost pomembnih IT sistemov; višina sredstev 375.000,00 EUR (obstoječa sredstva programa).

Glede na vstop Hrvaške v schengensko območje in posledično neupravičenost za financiranje iz IUMV, se črtajo naslednje operacije:
· Nakup tehnične opreme za izvajanje kontrol na zunanjih mejah: detektorji za odkrivanje tihotapskega blaga in prtljage potnikov, kombinirana vozila, minibusi za vračanje oseb, oprema za tehnično varovanje zelene meje, nakup helikopterja in usposabljanje pilotov in letalskih tehnikov;
· Tehnična oprema za izvajanje tehničnih in operativnih ukrepov v Schengenskem območju: Schengen busi, prenosni čitalniki in čitalci motilcev signala, oprema policistov;
· Tehnična oprema za varovanje kopenske meje: detektorji za odkrivanje oseb in pregled prtljage, službeni psi in konji, oprema za nočno opazovanje;
· Video nadzorni sistemi na mejnih prehodih, brezpilotni zrakoplovi za nadzor meje, video nadzor mejnih točk z migrantsko problematiko, vzdrževanje dronov, stroški vzdrževanja videonadzornih sistemov na državni meji;
· Vzdrževanje in uporaba nacionalne SIS II infrastrukture, prenova nacionalnega sistema SIS II – dodatno (redno in investicijsko vzdrževanje);
· Zamenjava amortizirane omrežne opreme na mejnih prehodih, povečanje zmogljivosti omrežnih povezav, vzdrževanje omrežnih sistemov, govorno omrežje – mejne lokacije;
· MDM licence;
· Vzdrževanje specialne opreme v specialnih  vozilih za tehnično podporo operativnim enotam, vzdrževanje termovizijskih sistemov;
· Namensko opremljeno vozilo za delo z brezpilotnimi zrakoplovi in delo z video sistemi na meji;
· Namensko opremljeno kombinirano vozilo za potrebe nadzora prometa z video sistemi;
· Vzdrževanje in popravila objektov infrastrukture.
Specifični cilj 2: Skupna vizumska politika
Doda se operacija:

· Sodelovanje strokovnjakov pri nadzoru schengenskega poslovanja in na sestankih delovnih teles EU; višina sredstev; 225.000,00 EUR (obstoječa sredstva programa).
Glede na zgoraj navedene spremembe se smiselno spremeni dokument Metodologija za vzpostavitev okvira smotrnosti za izvajanje Instrumenta za finančno podporo za upravljanje meja in vizumsko politiko v okviru Sklada za integrirano upravljanje meja za obdobje 2021-2027, in sicer se ustrezno spremenijo kazalniki po operacijah. Poleg navedenega je bilo v obračunskem obdobju poročanja organa upravljanja ugotovljeno, da je prišlo do sprememb pri vrednostih kazalnikov obstoječih operacij, in sicer glede na prejete zahtevke za povračilo, kjer upravičenci poročajo o vsebinskem in finančnem napredku. Spremembe ciljne vrednosti kazalnikov so utemeljene na podlagi novih podatkov oziroma predhodnih napačnih predpostavk ali s prerazporeditvijo sredstev na druge aktivnosti po operacijah. Nove operacije se bodo spremljale po obstoječih kazalnikih programa, ki se zaradi tega ustrezno povečajo. Poleg tega so v metodologijo na novo uvedeni kazalniki, specifični za program, v povezavi z aktivnostmi, povezanimi z Uredbo o preverjanju državljanov tretjih držav. 

Dodatna sredstva in s tem sprememba višine sredstev vpliva tudi na sredstva tehnične pomoči, zato se točka 2.2. Tehnična pomoč TA.36(5) ustrezno spremeni.

Zaradi vseh navedenih sprememb se popravijo sredstva v Tabeli 6 - Skupna dodelitev finančnih sredstev po skladih in nacionalni prispevek.
Glede na spremembe, zaradi izvajanja Pakta, se smiselno popravi tudi točka 6. Partnerstvo.
Glede na navedeno so v SFC vnesene spremembe programa oziroma spremenjena različica 3.0 ter priložen je nov dokument Metodologija za vzpostavitev okvira smotrnosti za izvajanje Instrumenta za finančno podporo za upravljanje meja in vizumsko politiko v okviru Sklada za integrirano upravljanje meja za obdobje 2021-2027 (Verzija 3.0).
S spoštovanjem,

	
	Tina Heferle
državna sekretarka
predsednica odbora za spremljanje
upravljavka programov




Priloge:
· Program Instrumenta za finančno podporo za upravljanje meja in vizumsko politiko v okviru Sklada za integrirano upravljanje meja za obdobje 2021-2027 (Različica 3.0),
· Metodologija za vzpostavitev okvira smotrnosti za izvajanje Instrumenta za finančno podporo za upravljanje meja in vizumsko politiko v okviru Sklada za integrirano upravljanje meja za obdobje 2021-2027 (Verzija 3.0).
Poslano:
· Preko SFC

